Dalia Juknevičiūtė

Dalia Juknevičiūtė (1935 m. kovo 1 d. Kaunas – 1975 m. vasario 25 d. Detroitas, palaidota Čikagoje) – Lietuvos teatro aktorė, režisierė, dailininkė.

 Biografija 
Tėvas Romualdas Juknevičius, vyras Algimantas Mackus. Tapybos mokėsi A. Elskaus studijoje Čikagoje. 1957 m. baigė Čikagos meno institutą, stažavo Italijoje, Prancūzijoje, Vokietijoje. Nuo 1958 m. Valeškos studijoje Čikagoje kūrė daugiausia vitražus ir mozaikas. 1965 m. baigė Gudmano teatro studiją Čikagoje; studijuodama vaidino šiame teatre. Lietuvių dramos sambūriuose, literatūros vakaruose režisavo daugiausia lietuvių moderniosios dramaturgijos kūrinius. Skaitė literatūros kūrinius „Margučio radijo“ programos laidoje „Pelkių žiburėlis“, sukūrė iliustracijų A. Mackaus, L. Sutemos poezijos knygoms.

 Vaidmenys 
 Doli – Ana Karenina, pagal L. Tolstojų
 Kaimietė – Bertoldas Brechtas. Motušė Kuraž ir jos vaikai
 Motina – Rasiomonas, pagal R. Akutagavą

 Pastatymai 
 Kostas Ostrauskas: „Kvartetas“, „Pypkė“ (vaidino Pypkę), „Barzda“ (vaidino Onytę), „Duobkasiai“ (vaidino Jauną Moterį)
 Antanas Škėma: „Šventoji Inga“ (vaidino lngą), „Ataraxia“ (vaidino Ponią), „Živilė“.

 Šaltiniai 

Kategorija:Lietuvos aktoriai
Kategorija:Lietuvos režisieriai
Kategorija:Lietuvos dailininkai
Kategorija:JAV lietuviai